cyanic-selkie/wikianc huggingface dataset:
ลอนดอน
สถานที่ท่องเที่ยว
สถานที่ท่องเที่ยวที่มีชื่อเสียงมากในลอนดอน ประเทศอังกฤษ ได้แก่ พระราชวังบักกิงแฮม มหาวิหารเวสมินสเตอร์ หอนาฬิกาบิ๊กเบน สะพานลอนดอน หอคอยลอนดอน ซึ่งเป็นที่คุ้นหูนักท่องเที่ยวจากทั่วโลกมาเนิ่นนาน
โคจิ อิชิซากะ
โคจิ อิชิซากะ เกิดเมื่อวันที่ 20 มิถุนายน ค.ศ. 1941 เป็นนักแสดงชาวญี่ปุ่น
ฮิลเบร์โต กอนซาเลซ
ฮิลเบร์โต กอนซาเลซ (Gilberto González) เป็นนักมวยสากลชาวเวเนซุเอลา เกิดเมื่อ 6 มีนาคม พ.ศ. 2513 สถิติการชก 27 ครั้ง ชนะ 21 (น็อก 20) เสมอ 1 แพ้ 5
เจ้าหญิงโกลดแห่งออร์เลอ็อง
เจ้าหญิงโกลดแห่งออร์เลอ็อง (Princess Claude of Orléans) ประสูติเมื่อวันที่ 11 ธันวาคม พ.ศ. 2486 ณ ลารัช ประเทศโมร็อกโก เป็นพระบุตรลำดับที่ 9 และพระธิดาลำดับที่ 5 ในเจ้าชายอ็องรี เคานต์แห่งปารีส และเจ้าหญิงอิซาเบลแห่งออร์เลอ็อง-บราแกนซา เป็นพระขนิษฐาในเจ้าชายอ็องรี เคานต์แห่งปารีส และพระปิตุจฉา (อาหญิง) ในเจ้าชายฌ็อง เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์ทรงเข้าเรียนในลิสบอน ก่อนจะเสด็จไปเรียนต่อที่โรงเรียนเมลเฟลด์ ซัสเซกซ์ ประเทศอังกฤษ
เสกสมรส
เจ้าหญิงโกลดทรงเสกสมรสกับเจ้าชายอะเมเดโอ ดยุกที่ 5 แห่งโอสตา เมื่อวันที่ 22 กรกฎาคม ค.ศ. 1964 รับพระราชทานพระอิสริยยศ ดัชเชสแห่งโอสตา พระชายา หลังจากทรงพบกันที่งานพระราชพิธีอภิเษกสมรสของ สมเด็จพระราชาธิบดีฆวน การ์โลสที่ 1 แห่งสเปน และ สมเด็จพระราชินีโซเฟียแห่งสเปน ทั้ง 2 มีพระบุตรคือ
ต่อมาพระองค์ออกมาประทานสัมภาษณ์ว่า ครอบครัวของพระองค์ไม่มีความสุขนัก ก่อนที่พระองค์จะทรงแยกกันอยู่กับพระสวามีเมื่อวันที่ 20 กรกฎาคม พ.ศ. 2519 ก่อนจะหย่าร้างกันในวันที่ 26 เมษายน พ.ศ. 2525 เมื่อทรงหย่าแล้ว พระสวามีทรงเสกสมรสใหม่กับ ซิลเวีย เปลโม เดอ ซิลิเบโต ต่อมาพระองค์ทรงเสกสมรสกับอัลนัลโด ลา ชิงนา นักข่าวโทรทัศน์ในสหรัฐอเมริกาและแคนาดา แต่ก็ทรงหย่าใน พ.ศ. 2539 ต่อมาใน พ.ศ. 2549 พระองค์จึงทรงเสกสมรสอีกครั้งกับ เอเนียโก เกลโดฟี ต่อมาพระสวามีเสียชีวิตลงเมื่อวันที่ 27 ตุลาคม พ.ศ. 2558
ไข่มุก
ไข่มุก เป็นอัญมณี มีสีขาว เงินยวง ชมพูและสีทอง โดยนำมาจากสัตว์จำพวกหอยนางรม อาจจะนับได้ว่าเป็นอัญมณีชนิดเดียวในโลกที่เกิดมาจากสัตว์ ไข่มุกสามารถนำมาทำเป็นเครื่องประดับ หรือนำมาบดในการใช้เป็นเครื่องสำอาง
ในปัจจุบันนี้ ประเทศจีน ถือได้ว่าเป็นประเทศที่ติดอันดับต้น ๆ ของการส่งไข่มุกออกสู่ตลาดโลก ไข่มุกที่คุณภาพดีนั้น ควรมีอายุการเลี้ยงอยู่ที่ 8 เดือน ถึง 2 ปี ยิ่งเลี้ยงไว้ได้นาน ความสวยงามแวววาวยิ่งมีมากขึ้น แต่ส่วนมากที่พบในตลาดไข่มุกนั้น จะมีอายุการเลี้ยงอยู่ที่ 2-5 ปี แต่ทั้งนี้ทั้งนั้น ขึ้นอยู่กับสภาพแวดล้อมด้วย เช่น มลภาวะทางน้ำ อุณหภูมิ และความอุดมสมบูรณ์ของทะเล
พ.ศ. 2382
พุทธศักราช 2382 ตรงกับปีคริสต์ศักราช 1839
ภาษาจิ่งเผาะ
ภาษาจิ่งเผาะ (ภาษาจิ่งผ่อ ภาษาจิ่งเปา ภาษาฉิ่งโป / ဈိာင်ေဖါစ်) หรือ ภาษากะชีน (ကချင်ဘာသာ, ) ใช้พูดในรัฐกะชีน ประเทศพม่า และในจีน จนบางครั้งมีผู้เรียกว่าภาษากะชีน เนื่องจากเป็นภาษาของชนชาติจิ่งเผาะ ซึ่งเป็นชนชาติหลักของกลุ่มชนชาติกะชีน นอกจากนี้มีผู้พูดในจีนอีกราว 40.000 คน เมื่อ พ.ศ. 2542 โดยเฉพาะที่เขตเต๋อหง รวมมีผู้พูดทั้งหมดราว 900,000 คน
ภาษาจิ่งเผาะเป็นตระกูลภาษาย่อยทิเบต-พม่า สาขาจิ่งเผาะ-โบโด-โกนยัก เป็นภาษามีวรรณยุกต์ ชาวไทตุรงในรัฐอัสสัมพูดภาษาจิ่งเผาะสำเนียงที่ผสมกับภาษาไทซึ่งเรียกว่าภาษาสิ่งเผาะ ระบบกริยาในภาษาจิ่งเผาะมีการแสดงเครื่องหมายของประธานและกรรมตรง
ฝุ่นควันในภาคเหนือของประเทศไทย
ผลกระทบต่อสุขภาพ
ปัญหาฝุ่นควันทำให้คนที่อยู่ในที่โล่งนาน ๆ มีอาการแสบตา ตาแดง น้ำตาไหล คอแห้ง ระคายคอ หายใจติดขัด เหนื่อยง่าย และแน่นหน้าอก ผลวิจัยการหาความสัมพันธ์ของฝุ่นละออง กับอัตราการป่วยและเสียชีวิตของประชาชนในเชียงใหม่และลำพูน โดยคณะวิจัยมหาวิทยาลัยเชียงใหม่ ซึ่งมี ผศ.ดร.มงคล รายะนาคร เป็นหัวหน้าโครงการ พบค่าเฉลี่ยรายวันของฝุ่นละอองขนาด 2.5 ไมครอน ในเชียงใหม่สูงกว่ามาตรฐานของสหรัฐอเมริกา 3-6 เท่า ผู้ป่วยโรคระบบทางเดินหายใจในเชียงใหม่ เพิ่มขึ้นทุกปี และอัตราผู้ป่วยด้วยโรคมะเร็งปอดต่อประชากรแสนคนสูงกว่ากรุงเทพมหานครและสูงกว่าค่าเฉลี่ยของประเทศไทย โดยพบผู้ป่วยโรคระบบทางเดินหายใจเพิ่มขึ้นถึงร้อยละ 17.6 ผู้ป่วยด้วยโรคมะเร็งปอด อัตราต่อแสนประชากรเพิ่มจาก 9 คน ในปี 2545 เพิ่มเป็น 58.12 คน ในปี 2548 ฝุ่นขนาดเล็กจะทำให้หลอดเลือดหัวใจตีบตัน ซึ่งอาจสัมพันธ์กับการเสียชีวิตเพิ่มขึ้นที่โรงพยาบาลสารภี เนื่องจากเป็นพื้นที่ที่พบปริมาณฝุ่นละอองสูงที่สุดในเชียงใหม่
ปัญหาฝุ่นควันในปี 2550
ในปี พ.ศ. 2550 แนวโน้มความรุนแรงของปัญหาฝุ่นควันเพิ่มขึ้นอย่างชัดเจนตั้งแต่วันที่ 29 มกราคม 2550 สถานีตรวจวัดคุณภาพอากาศที่โรงเรียนยุพราชวิทยาลัย และศูนย์ราชการจังหวัดเชียงใหม่สูงเกินมาตรฐาน 120 ไมโครกรัมต่อลูกบาศก์เมตร ปริมาณฝุ่นและฝุ่นควันอยู่ในระดับที่มีผลกระทบต่อสุขภาพ กรมควบคุมมลพิษจึงออกประกาศให้หลีกเลี่ยงการอยู่นอกอาคารเป็นเวลานาน และงดออกกำลังกายในที่โล่ง โดยเฉพาะเด็ก ผู้สูงอายุ ผู้ป่วยทางเดินหายใจ และหืดหอบ นอกจากนี้ปัญหาฝุ่นควันและฝุ่นละอองขนาดเล็กที่เกิดขึ้นในเชียงใหม่ยังส่งผลกระทบต่อการท่องเที่ยว โดยพบว่ายอดการจองห้องพักล่วงหน้าของโรงแรมในช่วงสงกรานต์ 2550 อยู่ที่ 50%
ปัญหาฝุ่นควันในปี 2555
ในปี พ.ศ. 2555 แนวโน้มความรุนแรงของปัญหาฝุ่นควันเพิ่มขึ้นอย่างชัดเจนตั้งแต่ 1 มกราคม และสภาพอากาศอยู่ในเกณฑ์มาตรฐานเป็นครั้งแรกในวันที่ 14 มีนาคม พ.ศ. 2555 ตามค่ามาตรฐาน PM10 เฉลี่ย 24 ชั่วโมง เท่ากับ 120 ไมโครกรัมต่อลูกบาศก์เมตร โดยก่อนหน้าวันที่ 14 มีนาคม พ.ศ. 2555 ในบางช่วงบางเวลามีค่าฝุ่นละอองในอากาศมากกว่า 200 ไมโครกรัมต่อลูกบาศก์เมตรซึ่งถือว่าสูงมากจัดอยู่ในขั้นอันตรายต่อสุขภาพ ซึ่งพบในหลายพื้นที่ของ 8 จังหวัดภาคเหนือ ส่งผลให้ยอดผู้ป่วยที่เข้ารับการรักษาในโรงพยาบาลพุ่งสูงขึ้น โดยระหว่างวันที่ 1-7 มีนาคม 2555 ในโรงพยาบาล 87 แห่ง มีรายงานผู้ป่วยเข้ารับการรักษาใน 4 กลุ่มโรค ได้แก่ กลุ่มโรคหัวใจและหลอดเลือด 23,685 ราย กลุ่มโรคทางเดินหายใจทุกชนิด 24,837 ราย กลุ่มโรคตาอักเสบ 2,265 ราย และกลุ่มโรคผิวหนังอักเสบ 2,610 ราย
ส่วนวันที่ 8 มีนาคม พ.ศ. 2555 ถือว่าเลวร้ายขั้นสูงสุดเพราะค่าฝุ่นละอองเกินมาตรฐาน อยู่ที่ระดับบ 200 ไมโครกรัมต่อลูกบาศก์เมตร ใน 8 จังหวัดของภาคเหนือ และวันที่ 10 มีนาคม พ.ศ. 2555ปริมาณฝุ่นละอองขนาดเล็กที่อำเภอแม่สาย จังหวัดเชียงราย วัดได้ 437.6 ไมโครกรัมต่อลูกบาศก์เมตร ส่วนค่าดัชนีคุณภาพอากาศอยู่ที่ 320 ซึ่งถือว่าคุณภาพอากาศอยู่ในเกณฑ์อันตราย
นายแพทย์พรเทพ ศิริวนารังสรรค์ อธิบดีกรมควบคุมโรค ให้สัมภาษณ์กรณีปัญหาฝุ่นควันในภาคเหนือ ซึ่งเป็นอันตรายต่อสุขภาพและอาจเป็นเหตุให้เกิดอุบัติเหตุทางจราจรได้ จากรายงานสถานการณ์ปัญหาฝุ่นควันด้านการแพทย์และสาธารณสุขใน 8 จังหวัดข้างต้นตั้งแต่ 1 มกราคม ถึง 18 กุมภาพันธ์ พบว่ามีผู้ป่วยจากปัญหาฝุ่นควันหลายกลุ่มโรค เช่น กลุ่มโรคทางเดินหายใจทุกชนิด และกลุ่มโรคตาอักเสบ
กรมควบคุมมลพิษรายงานผลการตรวจวัดคุณภาพอากาศในภาคเหนือ วันที่ 9 มีนาคม พ.ศ. 2555 พบว่ามี 8 จังหวัด ที่มีปัญหาฝุ่นควันเกินค่ามาตรฐานคือ เชียงใหม่ เชียงราย ลำปาง ลำพูน แพร่ น่าน แม่ฮ่องสอน และพะเยา โดยเฉพาะที่อำเภอแม่สาย จังหวัดเชียงราย วัดค่าฝุ่นละอองขนาดเล็กได้สูงถึง 307 ไมโครกรัมต่อลูกบาศก์เมตร จัดอยู่ในขั้นอันตรายต่อสุขภาพ โดยเฉพาะที่จังหวัดเชียงรายยังถูกปกคลุมด้วยฝุ่นควัน เป็นผลมาจากไฟป่าในหลายจุด ทั้งป่าตามเส้นทางสายเชียงราย-เชียงใหม่ ทำให้ทัศนวิสัยเหลือเพียง 2 กิโลเมตร ขณะที่คุณภาพอากาศเกินค่ามาตรฐาน โดยในอำเภอเมืองวัดได้ 216 ไมโครกรัมต่อลูกบาศก์เมตร
ในวันที่ 31 มีนาคม พ.ศ. 2555 สถานการณ์ฝุ่นควันเข้าขั้นวิกฤตอีกครั้งโดยที่สถานีสาธารณสุขแม่สาย อ.แม่สาย จ.เชียงรายค่าฝุ่นละอองสูงเกินเกณฑ์มาตรฐานในระดับที่ส่งผลต่อสุขภาพของประชาชนอย่างมาก ค่า PM10 อยู่ที่364.5 ไมโครกรัมต่อลูกบาศก์เมตรและ ค่าดัชนีคุณภาพอากาศอยู่ที่ 221
ในวันที่ 1 เมษายน พ.ศ. 2555 สถานการณ์ฝุ่นควันเข้าขั้นวิกฤตอีกครั้งโดยที่สถานีสำนักงานทรัพยากรธรรมชาติและสิ่งแวดล้อมจังหวัดเชียงราย อ.เมืองเชียงรายค่าฝุ่นละอองสูงเกินเกณฑ์มาตรฐานในระดับที่ส่งผลต่อสุขภาพของประชาชนอย่างมาก ค่า PM10อยู่ที่399 ไมโครกรัมต่อลูกบาศก์เมตรและ ค่าดัชนีคุณภาพอากาศอยู่ที่ 270
มิจิโกะ คิชิเซะ
มิจิโกะ คิชิเซะ เกิดเมื่อวันที่ 17 กุมภาพันธ์ ค.ศ. 1975 เป็นนักแสดงหญิงชาวญี่ปุ่น
จอมโหด ห้าอสรพิษ
เนื้อเรื่องย่อ
วิชาห้าพิษ เป็นสุดยอดวิชาของสำนัก บ้านห้าพิษ ซึ่งเจ้าสำนักได้ถ่ายทอดให้กับลูกศิษย์ 5 คน จนมาถึงคนที่ 6 คือ หยางเต๋อ ที่อาจารย์ไม่สามารถถ่ายทอดวิชาให้ได้เนื่องจากมาถึงวาระสุดท้ายของชีวิต สิ่งที่อาจารย์ยังเป็นห่วงอยู่ก็คือ ศิษย์ทั้ง 5 ซึ่งได้รับการถ่ายทอดวิชาไปแล้ว ได้นำไปใช้ในทางที่ผิด ก่อให้เกิดความเดือดร้อนไปทั่วยุทธภพ อาจารย์จึงขอร้องให้หยางเต๋อไปตามหาศิษย์พี่ทั้ง 5 เพื่อหาทางยับยั้งพวกเขาให้จงได้
อเล็กซ์ ฮิกกินส์
อเล็กซานเดอร์ กอร์ดอน ฮิกกินส์ (Alexander Gordon Higgins; 18 มีนาคม ค.ศ. 1949—24 กรกฎาคม ค.ศ. 2010 ในเบลฟาสต์ ไอร์แลนด์เหนือ ) เป็นนักสนุกเกอร์อาชีพชาวไอร์แลนด์เหนือ เป็นที่รู้จักกันดีในฉายา เฮอร์ริเคน ฮิกกินส์ (Hurricane Higgins) เนื่องจากเป็นผู้เล่นที่แทงเร็ว หนึ่งในผู้ที่ได้ทริปเปิลคราวน์ ฮิกกินส์ยังเคยแข่งขันในรายการเวิลด์ดับเบิลแชมเปียนคู่กับ จิมมี ไวต์ และคว้าแชมป์สนุกเกอร์เวิลด์คัพ (World Cup) ถึงสามครั้งกับทีมออลไอร์แลนด์ (All-Ireland)
ในปี 1998 ฮิกกินส์เป็นโรคมะเร็งลำคอ และ เสียชีวิตในวันที่ 24 กรกฎาคม ค.ศ. 2010 ที่บ้านของเขาในเบลฟาสต์
อ้างอิง
1949 2010
นีล รอเบิร์ตสัน
นีล รอเบิร์ตสัน (Neil Robertson) เกิดเมื่อวันที่ 11 กุมภาพันธ์ ค.ศ. 1982 ในเมลเบิร์น ประเทศออสเตรเลีย เป็นนักสนุกเกอร์อาชีพชาวออสเตรเลีย และเขาได้แชมป์ในสนุกเกอร์เวิลด์สนุกเกอร์แชมเปียนชิป 2010 และ ได้ติดอันดับ 1 ในการจัดอันดับนักสนุกเกอร์ในเวลาต่อมา
สโมสรฟุตบอลโปรแวร์เชลลี 1892
สโมสรฟุตบอล โปร แวร์เชลลี (Football Club Pro Vercelli) หรือที่รู้จักกันทั่วไปในชื่อ โปรแวร์เชลลี เป็นสโมสรฟุตบอลในอิตาลีที่ตั้งอยู่ในเมือง Vercelli Piedmont ในอดีตสโมสรมีชื่อเสียงเป็นอย่างมากในฐานะทีมหนึ่ง ที่ประสบความสำเร็จมากที่สุดในยุคฟุตบอลยุคต้นของอิตาลี คว้าแชมป์ลีกถึง 7สมัย  (ชนะทั้งหมดระหว่างปี 1908 และ 1922) ณ.ขณะนี้สโมสร อยู่ในลีก เซเรียซี ซึ่งเป็นลีกระดับที่สามของฟุตบอลอิตาลี
นิกายในศาสนาพุทธ
นิกายในศาสนาพุทธ (Schools of Buddhism) หมายถึง หมวด, หมู่, พวก นิยมใช้ใน 2 ความหมาย คือความหมายหนึ่งเป็นชื่อเรียกคัมภีร์พระสุตตันตปิฎกที่แยกออกเป็น 5 หมวด คือ ฑีฆนิกาย มัชฌิมนิกาย สังยุตตนิกาย อังคุตตรนิกาย ขุททกนิกาย
อีกความหมายหนึ่ง เป็นชื่อเรียกคณะนักบวชในศาสนาเดียวกัน แต่แยกไปเป็นพวกๆ ตามความเห็นที่ไม่ตรงกันซึ่งมีในทุกศาสนา ในพุทธศาสนาก็อย่างมหานิกาย กับธรรมยุตินิกาย ทักษิณนิกาย กับ อุตรนิกาย
รัฐเทนเนสซี
รัฐเทนเนสซี (Tennessee, ) เป็นรัฐทางตะวันออกเฉียงใต้ในสหรัฐ ชื่อของรัฐเทนเนสซีถูกบันทึกครั้งแรกโดยฆวน ปาร์โด นักสำรวจชาวสเปน ภายใต้ชื่อ "Tanasqui" ในปี 1567 เมืองสำคัญในรัฐเทนเนสซีได้แก่ แนชวิลล์เมืองหลวงของรัฐเทนเนสซี เมมฟิสบ้านเกิดของเอลวิส เพรสลีย์ และเมืองนอกซ์วิลล์ ทีมกีฬาที่มีชื่อเสียงได้แก่ เมมฟิส กริซลีส์ และ เทนเนสซี ไททันส์ มหาวิทยาลัยที่มีชื่อเสียงได้แก่ มหาวิทยาลัยเทนเนสซี
รัฐเทนเนสซี ได้ชื่อว่าเป็นรัฐแห่งเพลงคันทรีโดยจะมีการประกวดแข่งขันเพลงคันทรีทุกปีในเมืองแนชวิลล์
ปริซึมกลาน–ฟูโก
ปริซึมกลาน–ฟูโก (Glan–Foucoult prism) หรือ ปริซึมกลาน–แอร์ (Glan–air prism) เป็นปริซึมประเภทหนึ่งที่ใช้สำหรับเป็นโพลาไรเซอร์ มีลักษณะคล้ายคลึงกับปริซึมกลาน–ทอมป์สัน ยกเว้นตรงที่ว่าปริซึมแคลไซต์ที่ตั้งฉากกันสองอันจะถูกแยกออกจากกันด้วยช่องว่างอากาศแทนที่จะยึดไว้ด้วยกัน การสะท้อนกลับทั้งหมด ของแสงโพลาไรซ์ p ที่ช่องว่างอากาศทำให้มีเพียงแสงโพลาไรซ์ s เท่านั้นที่สามารถผ่านปริซึมออกไปได้โดยตรง
การออกแบบ
เมื่อเปรียบเทียบกับปริซึมกลาน–ทอมป์สัน แล้ว ปริซึมกลาน–ฟูโกมีมุมการมองเห็นที่แคบกว่า แต่เนื่องจากปริซึมชนิดนี้ใช้ช่องว่างอากาศแทนที่จะใช้สารยึดเกาะ จึงสามารถทนความรับอาบรังสีได้มากกว่าโดยไม่เกิดความเสียหาย ดังนั้นจึงสามารถใช้ปริซึมชนิดนี้กับลำแสงเลเซอร์ได้ ปริซึมชนิดนี้ยังมีรูปร่างสั้น (สำหรับรูรับแสงค่าหนึ่ง ๆ) กว่าการออกแบบของ ปริซึมกลาน–ทอมป์สัน และมุมเบี่ยงเบนของลำแสงที่ส่งออกไปสามารถเข้าถึงเกือบ 90° ซึ่งอาจได้เปรียบในบางกรณี โดยปกติแล้ว ปริซึมกลาน–ฟูโกจะไม่ได้ถูกใช้เป็นตัวแยกลำแสงโพลาไรซ์ เนื่องจากแม้ว่าลำแสงที่ส่งผ่านนั้นจะโพลาไรซ์เต็มที่ แต่ลำแสงสะท้อนจะไม่เป็นเช่นนั้น
การเกิดโพลาไรเซชัน
ปริซึมกลาน–เทย์เลอร์ ก็เป็นปริซึมอีกชนิดที่มีลักษณะคล้ายคลึงกัน ยกเว้นว่าแกนผลึกและทิศทางการแพร่กระจายนั้นจะตั้งฉากกับในปริซึมกลาน–ฟูโก ส่งผลให้เกิดการส่งผ่านที่สูงขึ้นและทำให้โพลาไรเซชันของแสงสะท้อนที่ดีขึ้น ปริซึมกลาน–ฟูโกที่ทำจากแคลไซต์มักไม่เป็นที่นิยมใช้ ส่วนใหญ่ถูกแทนที่ด้วยปริซึมกลาน–เทย์เลอร์และปริซึมแบบอื่น ๆ ที่ทันสมัยกว่า
ปริซึมอิตเทรียมออร์โธวาเนเดต (YVO4) ซึ่งออกแบบโดยยืนพื้นจากปริซึมกลาน–ฟูโก มีโพลาไรเซชันของลำแสงสะท้อนที่ดีกว่า และขีดจำกัดความเสียหายสูงกว่า เมื่อเทียบกับปริซึมกลาน–ฟูโกที่ทำจากแคลไซต์ หรือ ปริซึมกลาน–เทย์เลอร์ ปริซึม YVO4 นั้นมีราคาแพงกว่า แต่ก็ทำให้สามารถรับลำแสงในช่วงมุมตกกระทบที่จำกัดมากได้
การตรวจพิจารณาในประเทศไทย
การตรวจพิจารณาในประเทศไทยมีประวัติอย่างยาวนาน การก่อกวน การชักใยและการควบคุมข่าวการเมืองอย่างเข้มงวดเป็นเรื่องปกติในรัฐบาลทุกสมัย
รัฐธรรมนูญแห่งราชอาณาจักรไทย พุทธศักราช 2540 ประกันเสรีภาพในการพูด และการประกันเสรีภาพดังกล่าวดำเนินต่อมาในรัฐธรรมนูญแห่งราชอาณาจักรไทย พุทธศักราช 2550 กลไกในการตรวจพิจารณารวมถึงกฎหมายหมิ่นพระบรมเดชานุภาพที่เข้มงวด การควบคุมโดยตรงของรัฐบาลหรือทหารต่อสื่อแพร่สัญญาณ และการใช้แรงกดดันทางเศรษฐกิจและการเมือง การวิพากษ์วิจารณ์พระมหากษัตริย์ถูกห้ามตามรัฐธรรมนูญ แม้คดีความผิดต่อองค์พระมหากษัตริย์ไทยส่วนใหญ่มุ่งไปยังคนต่างด้าว หรือคู่แข่งของผู้นำการเมือง สังคมและพาณิชย์ที่เป็นชาวไทย
ในการสำรวจดัชนีเสรีภาพสื่อทั่วโลก จัดโดยผู้สื่อข่าวไร้พรมแดน ประเทศไทยอยู่ในอันดับที่ 59 จาก 167 ประเทศในปี 2547 แล้วร่วงลงเป็นอันดับที่ 107 ในปี 2548 และไปอยู่อันดับที่ 153 จาก 178 ประเทศในปี 2554 แล้วค่อยขึ้นมาอยู่อันดับที่ 137 จาก 179 ประเทศในปี 2555
สิ่งพิมพ์
การตรวจพิจารณาในประเทศไทยกรณีแรกเกิดขึ้นเมื่อเริ่มมีสิ่งพิมพ์ในประเทศ หนังสือกฎหมายเล่มแรกของไทยถูกห้ามและทุกสำเนาและต้นฉบับเดิมถูกสั่งให้ทำลาย
ภายใต้พระราชบัญญัติการพิมพ์ พ.ศ. 2484 ตำรวจสันติบาล (เจ้าพนักงานการพิมพ์) มีอำนาจออกคำเตือนแก่สิ่งพิมพ์เผยแพร่ด้วยการละเมิดต่าง ๆ เช่น ขัดต่อความสงบเรียบร้อยหรือศีลธรรมอันดีของประชาชน
จากการศึกษาของหอสมุดรัฐศาสตร์ มหาวิทยาลัยธรรมศาสตร์ ตั้งแต่ปี 2393 ถึง 2542 มีหนังสือและวารสารถูกห้ามอย่างเป็นทางการโดยมีการเผยแพร่ในราชกิจจานุเบกษา รวมทั้งหนังสือหลายเล่มที่ได้รับพิจารณาเป็นหนึ่งในหนังสือดี 100 เล่มที่คนไทยควรอ่าน หนังสือหลายเล่มสะท้อนความรู้สึกต่อต้านคอมมิวนิสต์แห่งยุคสมัย แต่ตีพิมพ์ทั้งในประเทศและต่างประเทศทั้งในภาษาไทย จีน เวียดนาม เกาหลี มลายู อังกฤษ เยอรมัน ฝรั่งเศสและสเปน
ในอดีต พระราชบัญญัตินี้และอีกหลายฉบับถูกใช้เพื่อจำกัดเสรีภาพสื่ออย่างรุนแรง โดยเฉพาะอย่างยิ่งระหว่างรัฐบาลทหารที่มีจอมพลแปลก พิบูลสงคราม จอมพลสฤษดิ์ ธนะรัชต์ และจอมพลถนอม กิตติขจรเป็นนายกรัฐมนตรี (ถึงปี 2516) หนังสือเกี่ยวกับศักดินาไทย พะมหากษัตริย์และศาสนาที่ถูกรัฐบาลไทยมองว่าก่อปัญหาถูกห้าม และผู้ประพันธ์ถูกจำคุก การก่อการกำเริบที่นำโดยนักศึกษาในปี 2516 นำมาซึ่งยุคเสรีภาพสื่อสั้น ๆ กระทั่งการปราบปรามอย่างรุนแรงของทหารในปี 2519 ซึ่งลงเอยด้วยการจำกัดเสรีภาพสื่อขนานใหญ่ ทศวรรษต่อมาค่อย ๆ เห็นการลดการตรวจพิจารณาสื่อลงเป็นลำดับ
หนังสือ
The Devil's Discus โดยเรน ครูเกอร์ (2507) ผลของรายงานการสืบสวน ซึ่งสอบสวนกรณีพระบาทสมเด็จพระเจ้าอยู่หัวอานันทมหิดล ถูกห้ามทันที และผู้ประพันธ์ถูกห้ามมิให้เข้าประเทศไทย แต่น่าแปลกที่ฉบับแปลเป็นภาษาญี่ปุ่นหรือภาษาไทย (ใช้ชื่อว่า กงจักรปีศาจ) ในปี 2515 ไม่ถูกห้ามทั้งคู่ อย่างไรก็ดี 16 หน้าแรกของกงจักรปีศาจทุกสำเนาที่มีอยู่ถูกตัดออกและดูเหมือนจะไม่มีข้อความใดที่ขาดหายไปตรงกับต้นฉบับภาษาอังกฤษ
The Revolutionary King โดยวิลเลียม สตีเวนสัน (2542) มีความผิดพลาดพื้น ๆ และเอ่ยถึงพระมหากษัตริย์ตลอดทั้งเล่มด้วยพระนามเล่นครั้งยังทรงพระเยาว์ว่า "เล็ก" หนังสือเล่มนี้ยังแสดงทฤษฎีใหม่ถึงการมีส่วนเกี่ยวข้องของญี่ปุ่นในการสวรรคตของพระบาทสมเด็จพระเจ้าอยู่หัวอานันทมหิดล หนังสือเล่มนี้ถูกห้ามอย่างไม่เป็นทางการในประเทศไทยนับแต่วันตีพิมพ์ อย่างไรก็ดี ในปี 2548 ตามรายงานว่า หนังสือดังกล่าวสามารถสั่งซื้อได้จากร้านหนังสือในประเทศ โดยการแทรกแซงของพระมหากษัตริย์ แต่ไม่มีร้านใดเต็มใจเก็บไว้
การเซ็นเซอร์ตนเองเป็นกระแสที่เติบโตขึ้นในประเทศไทย เมื่อเดือนกุมภาพันธ์ 2550 ศูนย์หนังสือแห่งจุฬาลงกรณ์มหาวิทยาลัยปฏิเสธจะบรรจุหนังสือ "รัฐประหาร 19 กันยา รัฐประหารเพื่อระบอบประชาธิปไตยอันมีพระมหากษัตริย์ทรงเป็นประมุข" ซึ่งเป็นประชุมบทนิพนธ์วิจารณ์รัฐประหารเมื่อปี 2549 ในภาษาไทย เขียนโดยปัญญาชนและนักวิชาการชั้นนำ รวมทั้งนิธิ เอียวศรีวงศ์, สมศักดิ์ เจียมธีรสกุล, ธงชัย วินิจจะกูลและสุลักษณ์ ศิวรักษ์ อย่างไรก็ดี ร้านหนังสือภาษาไทยบางร้านได้นำมาวางขาย และมีรายงานว่าขายได้รวดเร็ว ในเดือนเดียวกัน ศูนย์หนังสือแห่งจุฬาลงกรณ์มหาวิทยาลัยผิดสัญญาความตกลงทั้งขายและจัดจำหน่าย "อะกูป์ฟอร์เดอะริช" ซึ่งสาเหตุหลัก ๆ เป็นเพราะบางแหล่งข้อมูลที่อ้างอิงมาจาก เดอะคิงเนเวอร์สไมล์ หนังสือดังกล่าวเขียนโดย ใจ อึ๊งภากรณ์ รองศาสตราจารย์ที่คณะรัฐศาสตร์ จุฬาลงกรณ์มหาวิทยาลัย วันที่ 6 มีนาคม ศูนย์หนังสือมหาวิทยาลัยธรรมศาสตร์ปฏิเสธการขายหนงสือตาม แม้จะไม่ได้ถูกห้ามอย่างเป็นทางการ และอธิการบดีจะกลับการตัดสินใจและมีการขายหนังสือที่ศูนย์หนังสือมหาวิทยาลัยฯ ปัจจุบัน ข้อสรุปอย่างกว้างขวางในคณะผู้อภิปรายซึ่งจัดที่สมาคมผู้สื่อข่าวต่างประเทศแห่งประเทศไทย คณะผู้อภิปรายคาดว่า อะกูป์ฟอร์เดอะริช จะถูกยึดและถูกห้าม
กลุ่มเสรีภาพต่อต้านการเซ็นเซอร์แห่งประเทศไทย (FACT) ริเริมโครงการหนังสือที่ถูกห้ามเพื่อสแกนหนังสือที่ถูกห้ามในประเทศไทยให้ได้มากที่สุดเพื่อการตีพิมพ์เสรีบนเว็บ เริ่มด้วยหนังสือในหลายภาษาเกี่ยวกับการสวรรคตของพระบาทสมเด็จพระเจ้าอยู่หัวอานันทมหิดล
ระหว่างที่ยังมีพรรคคอมมิวนิสต์แห่งประเทศไทยอยู่นั้น หนังสือที่เกี่ยวข้องกับคอมมิวนิสต์และสังคมนิยม (อ้างถึงคาร์ล มาร์กซ, ฟรีดริช เองเกลส์, เลนิน, สตาลิน, ทร็อตสกีหรือเหมา เจ๋อตุง) ร่วมกับสิ่งพิมพ์เผยแพร่ที่เกี่ยวข้อง เช่น แถลงการณ์พรรคคอมมิวนิสต์ ทุน ถูกห้าม ถึงขนาดที่มิให้ถูกใช้ และ/หรือ สอนในวิชาสังคมศาสตร์ การห้ามนี้ขยายไปถึงสิ่งพิมพ์เผยแพร่เกี่ยวกับการปฏิวัติโดยชนชั้นกรรมาชีพ ซึ่งโดยปกติเกี่ยวข้องกับองค์การลัทธิเหมา และขบวนการผู้นิยมระหว่างประเทศปฏิวัติ (Revolutionary Internationalist Movement) ปัจเจกบุคคลที่มีวรรณกรรมคอมมิวนิสต์ (หนังสือ สิ่งพิมพ์/สื่ออิเล็กทรอนิกส์ เสียง ภาพวีดิทัศน์) ในครอบครอง จะถูกวินิจฉัยว่าเป็นกบฏต่อรัฐบาลไทย
วันที่ 12 พฤศจิกายน 2557 ในราชกิจจานุเบกษามีคำสั่งสำนักงานตำรวจแห่งชาติ ที่ ๖๐๙/๒๕๕๗ อาศัยอำนาจตามมาตรา 10 แห่งพระราชบัญญัติจดแจ้งการพิมพ์ พ.ศ. 2550 สั่งห้ามนำเข้าหนังสือ "A Kingdom in Crisis" ของแอนดรูว์ แม็กเกรเกอร์ มาร์แชลล์ โดยอาศัยบทวิจารณ์หนังสือสองบท
หนังสือพิมพ์และนิตยสาร
สื่อยังถูกตรวจพิจารณาจากการตีพิมพ์ข่าวที่สร้างความเสียหายแก่พระมหากษัตริย์ รัฐบาลไทยถูกกล่าวหาว่ากดดันสื่อให้จำกัดการรายงานข่าวที่สร้างความเสียหายนั้น
หนังสือพิมพ์ ดิอีโคโนมิสต์ ฉบับหนึ่งในปี 2545 ถูกยึด เพราะอ้างถึงพระมหากษัตริย์ "อย่างไม่เหมาะสม" นิตยสารวิจารณ์การเมืองและสังคม ฟ้าเดียวกัน ถูกห้ามและผู้ขายถูกแจ้งข้อหาหมิ่นพระบรมเดชานุภาพในรัฐบาลที่มาจากการแต่งตั้งของคณะทหารผู้ยึดอำนาจการปกครองที่มีสุรยุทธ์ จุลานนท์เป็นนายกรัฐมนตรี กฎหมายความผิดฐานหมิ่นประมาทและหมิ่นพระบรมเดชานุภาพถูกใช้เป็นปกติเพื่อการตรวจพิจารณาและการปราบทางการเมืองในประเทศไทย เช่นเดียวกับเป็นกฎหมายที่ห้ามอภิปรายหรือวิจารณ์คำวินิจฉัยของศาลไทย
วันที่ 6 สิงหาคม 2548 บางกอกโพสต์ ตีพิมพ์ขึ้นหน้าหนึ่งเป็นเรื่องเกี่ยวกับรอยแตกที่ทางวิ่งตะวันตกของท่าอากาศยานสุวรรณภูมิ โดยอ้างแหล่งข่าวที่ไม่เอ่ยนาม บทความที่ผู้เชี่ยวชาญการบินแนะนำให้ก่อสร้างใหม่เพื่อซ่อมแซมรอยแตกขนาดใหญ่ในทางวิ่ง การสอบสวนภายในของหนังสือพิมพ์พบว่า ขณะที่ยังมีรอยแตกขนาดเล็กบนไหล่ทางวิ่ง แหล่งข่าวอ้างอย่างผิด ๆ ว่าผู้เชี่ยวชาญเชื่อว่าทางวิ่งต้องมีการก่อสร้างใหม่ แหล่งข่าวนิรนาม ผู้อ้างว่าเป็นนักธุรกิจที่มีพี่ชายใกล้ชิดกับสมาชิกพรรคไทยรักไทยบางคน ปฏิเสธจะยืนยันความเห็นของเขา หัวหน้าผู้สื่อข่าวและบรรณาธิการข่าวถูกตัดสินว่ากระทำการโดยประมาทในการตีพิมพ์เรื่องราวถูกไล่ออก นักวิจารณ์บางคนในหนังสือพิมพ์อ้างว่า แหล่งข่าวถูกกดดันจากรัฐบาลมิให้ยืนยันรายละเอียดของเรื่อง
ในปี 2549 หม่อมราชวงศ์ทองน้อย ทองใหญ่ ราชเลขานุการส่วนพระองค์ในสมเด็จพระบรมโอรสาธิราชฯ สยามมกุฎราชกุมาร ผู้กำลังจะได้รับแต่งตั้งเป็นคณะกรรมการผู้บริหารบริษัทชิน คอร์ปอเรชั่น เมื่อการแต่งตั้งของเขาถูกพระราชวังขัดขวาง หนังสือพิมพ์ โพสต์ทูเดย์ ต้องดึงหลายพันสำเนาออกจากเครื่องพิมพ์หลังตีพิมพ์เรื่องราวโดยอ้างคำพูดของนักวิชาการฝ่ายซ้ายซึ่งเรียกร้องให้สื่อสืบสวนว่าเหตุใดหม่อมราชวงศ์ทองน้อยจึงถูกไล่ออกในลักษณะแปลก ๆ สมเด็จพระบรมโอรสาธิราชฯ สยามมกุฎราชกุมารทรงเรียกผู้สื่อข่าวกลุ่มหนึ่งไปยังพระราชวัง ซึ่งมีรายงานว่าพระองค์ตรัสว่า "Do you have a problem with me?"
วันที่ 22 กันยายน 2558 สำนักพิมพ์ไทยของหนังสือพิมพ์ เดอะนิวยอร์กไทมส์ ปฏิเสธไม่ยอมพิมพ์บทความพาดหัว "As Thai king ails, crown’s future unclear" (เมื่อพระมหากษัตริย์ไทยทรงพระประชวร อนาคตของสถาบันพระมหากษัตริย์ไม่ชัดเจน) วันที่ 1 ธันวาคม 2558 สำนักพิมพ์ไทยของหนังสือพิมพ์ เดอะนิวยอร์กไทมส์ ปฏิเสธไม่ยอมพิมพ์บทความพาดหัว "Thai economy and spirits are sagging" (เศรษฐกิจและจิตวิญญาณของไทยกำลังร่วง)
แบบเรียน
ในเดือนกันยายน 2557 มีข่าวว่า ชื่อของอดีตนายกรัฐมนตรี พันตำรวจโท ทักษิณ ชินวัตร ถูกลบออกจากแบบเรียนของกระทรวงศึกษาธิการ ชาญวิทย์ เกษตรศิริ อดีตอธิการบดีมหาวิทยาลัยธรรมศาสตร์ ว่า อภิชนไทยปฏิบัติทั่วไป แต่จะยากขึ้นเพราะมีสื่อสังคมและการควบคุมความคิดของมหาชนไม่ง่ายเหมือนก่อนแล้ว คริส เบเกอร์ ผู้เชี่ยวชาญประวัติศาสตร์ไทย มองว่าการตรวจพิจารณาประวัติศาสตร์เป็นความหลงผิด และว่าการตัดประวัติศาสตร์อย่างนี้ถอดมาจากคู่มือของระบอบเผด็จการเบ็ดเสร็จ วินัย รอดจ่าย ประธานคณะกรรมการพัฒนาการเรียนการสอนวิชาประวัติศาสตร์และหน้าที่พลเมือง ว่า การละเว้นทักษิณเป็นความผิดปกติ แต่เขาอธิบายไม่ได้ว่าเกิดขึ้นได้อย่างไรและทำไม เขาว่า บรรณาธิการอาจตัดชื่อออก และชื่อทักษิณจะถูกแทรกในฉบับปรับปรุงครั้งหน้า
อินเทอร์เน็ต
การตรวจพิจารณาอินเทอร์เน็ตดำเนินการโดยตำรวจ, กสท โทรคมนาคม และกระทรวงเทคโนโลยีสารสนเทศและการสื่อสาร
ก่อนหน้ารัฐประหารเมื่อเดือนกันยายน 2549 การตรวจพิจารณาอินเทอร์เน็ตในประเทศไทยส่วนใหญ่มุ่งบล็อกเว็บไซต์ลามก แต่ในหลายปีที่ผ่านมามีกระแสการประท้วงรุนแรง ความไม่สงบในชายแดนภาคใต้ของประเทศไทย พระราชกำหนด กฎหมายอาชญากรรมไซเบอร์ใหม่ และพระราชบัญญัติความมั่นคงฉบับใหม่ อย่างต่อเนื่อง การตรวจพิจารณาอินเทอร์เน็ตเพิ่มขึ้นทุกปี โดยส่วนใหญ่เปลี่ยนไปเป็นประเด็นความผิดต่อองค์พระมหากษัตริย์ ความมั่นคงของชาติและการเมืองแทน
ประเทศไทยอยู่ในกลุ่มประเทศที่อินเทอร์เน็ตอยู่ภายใต้การตรวจตรา (Under Surveillance) โดยผู้สื่อข่าวไร้พรมแดนในปี 2554 และอยู่ในกลุ่ม "ไม่เสรี" จากรายงานเสรีภาพบนเน็ต 2011 โดยฟรีดอมเฮาส์ ซึ่งอ้างการตรวจพิจารณาทางการเมืองจำนวนมาก และการจับกุมบล็อกเกอร์และผู้ใช้ออนไลน์อื่น
เหตุผลของการบล็อก:
มีการประเมินว่า มียูอาร์แอลอีกหลายหมื่นยูอาร์แอลถูกบล็อกโดยปราศจากคำสั่งศาลผ่านคำร้องอย่างไม่เป็นทางการหรือภายใต้พระราชกำหนดการบริหารราชการในสถานการณ์ฉุกเฉิน การประเมินให้จำนวนเว็บไซต์ที่ถูกบล็อกกว่า 110,000 เว็บ และเพิ่มขึ้นในปี 2553
ตามรายงานของ แอสโซซิเอเตดเพรส พระราชบัญญัติว่าด้วยการกระทำความผิดเกี่ยวกับคอมพิวเตอร์มีส่วนต่อการเพิ่มขึ้นอย่างมากของจำนวนคดีความผิดต่อองค์พระมหากษัตริย์ทุกปีในประเทศ ขณะที่ระหว่างปี 2533 ถึง 2548 มีการไต่สวนในศาลไทยประมาณห้าคดีต่อปี แต่หลังจากนั้น มีการไต่สวนราว 400 คดีต่อปี หรือเพิ่มขึ้นร้อยละ 1,500
กระทรวงเทคโนโลยีสารสนเทศและการสื่อสารบล็อกทางอ้อมโดย "ร้องขอ" อย่างไม่เป็นทางการให้ผู้ให้บริหารอินเทอร์เน็ต 54 รายของประเทศ ทั้งเชิงพาณิชย์และไม่แสวงผลกำไร บล็อกเว็บไซต์ แม้ผู้ให้บริการอินเทอร์เน็ตไม่มีข้อกำหนดให้ต้องยินยอมตาม "คำร้อง" เหล่านี้ ไกรสร พรสุธี ปลัดกระทรวงฯ เขียนเมื่อปี 2549 ว่า ผู้ให้บริการอินเทอร์เน็ตที่ไม่ยอมปฏิบัติตามจะถูกบังคับลงโทษโดยรัฐบาลในรูปของการจำกัดความกว้างแถบความถี่ (bandwidth) หรือกระทั่งเสียสัญญาอนุญาตดำเนินการ
เดือนมกราคม 2553 มีรายงานว่า เพื่อเป็นส่วนหนึ่งของความพยายามของกรมสอบสวนคดีพิเศษ (ดีเอสไอ) ที่จะเพิ่มการรักษาความสงบเรียบร้อยไซเบอร์ กรมฯ จึงได้ขยายความร่วมมือระหว่าง 'หน่วยงานของรัฐ หน่วยงานวิจัยและสถาบันการศึกษา' ในการสร้างทรัพยากรกฎหมายดิจิตอล ดีเอสไอร่วมมือกับสองมหาวิทยาลัยในการฝึกนักศึกษาในการสนับสนุนการสอบสวนไซเบอร์ของรัฐ แม้จะมีภัยคุกคามหลายประการต่อไซเบอร์สเปซของไทย แต่รองกรรมการบริหารศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) อัศนีย์ ก่อตระกูล รับรู้ว่าคดีอาชญากรรมคอมพิวเตอร์ใหญ่ที่สุดในปีที่ผ่านมาเกี่ยวข้องกับการละเมิดกฎหมายความผิดต่อองค์พระมหากษัตริย์ เป็นการยากที่จะละเลยบทบาทของสถาบันวิชาการที่ถูกขอให้มีส่วนในการตรวจพิจารณาไซเบอร์
หลังรัฐประหารในประเทศไทย พ.ศ. 2557 กระทรวงเทคโนโลยีสารสนเทศและการสื่อสาร (ไอซีที) แถลงว่า ระหว่างวันที่ 22-24 พฤษภาคม ได้บล็อกยูอาร์แอลไปกว่า 100 ยูอาร์แอลภายใต้กฎอัยการศึกซึ่งประกาศเมื่อวันที่ 20 พฤษภาคม 2557 วันที่ 23 พฤษภาคม 2557 คสช. เรียกตัวหัวหน้าสื่อมายังสโมสรทหารบกและสั่งผู้ให้บริการอินเทอร์เน็ตให้ตรวจพิจารณาข้อมูลข่าวสารใดที่ดูยั่วยุ ปลุกปั่น อันจะก่อให้เกิดความไม่สงบเรียบร้อย มีความลับของทางราชการ มีผลกระทบต่อความมั่นคงของรัฐ หรือหมิ่นประมาท คสช. นอกจากนี้ ยังขู่ปิดสื่อสังคมหากผู้ให้บริการไม่สามารถสกัดกั้นข้อมูลข่าวสารซึ่งปลุกระดมความไม่สงบหรือปลุกระดม "การคัดค้านการรักษาความสงบ"
เพื่อสนองต่อกิจกรรมต่อต้านรัฐประการบนสื่อสังคม คสช. สั่งกระทรวงไอซีทีให้บล็อกเฟซบุ๊กในประเทศไทยเป็นระยะ มีผลตั้งแต่วันที่ 28 พฤษภาคม เย็นวันนั้น เฟซบุ๊กถูกบล็อกทั่วประเทศเป็นเวลาราวหนึ่งชั่วโมง ต่อมา รองโฆษก คสช. ออกมาแถลงว่า เป็นเหตุขัดข้องทางเทคนิค คสช. ไม่มีนโยบายปิดเฟซบุ๊ก และจากการตรวจสอบพบข้อขัดข้องทางเทคนิคที่เกตเวย์ (gateway) ด้านกระทรวงไอซีทีและ กสทช. ก็ออกมายืนยันทำนองเดียวกัน
รัฐบาลมีนโยบายจัดตั้งทางออกอินเทอร์เน็ตทางเดียวทั้งประเทศ (single gateway) เพื่อให้รัฐบาลสามารถสอดส่องทุกกิจกรรมออนไลน์ได้ โดยในเดือนสิงหาคม 2558 ปรากฏเอกสารข้อสั่งการนายกรัฐมนตรีในการจัดตั้ง single gateway โดยอ้างเหตุผลว่า "เพื่อใช้เป็นเครื่องมือควบคุมเว็บไซต์ที่ไม่เหมาะสมและการไหลเข้าของข้อมูลข่าวสารจากต่างประเทศผ่านทางอินเทอร์เน็ต"
ในเดือนธันวาคม 2559 สภานิติบัญญัติแห่งชาติผ่านร่างพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2559 ซึ่งฮิวแมนไรท์วอชว่า ให้อำนาจรัฐบาลจำกัดเสรีภาพในการพูด บังคับใช้การสอดส่องและการตรวจพิจารณา และการโต้ตอบนักกิจกรรม และมีบัญญัติว่าศาลสามารถสั่งให้ลบสารสนเทศที่ได้รับการวินิจฉัยว่าเท็จและสร้างความเสียหายต่อบุคคลอื่นหรือสาธารณะออกจากอินเทอร์เน็ต ซึ่งจะมีผลใหญ่หลวงต่อการค้นคว้าและการรายงานเหตุการณ์ที่เกี่ยวข้องกับการละเมิดสิทธิที่รัฐสนับสนุน
โทรทัศน์
ในการแพร่สัญญาณโทรทัศน์ ฉากที่แสดงความเปลือย การบริโภคแอลกอฮอล์ การสูบบุหรี่ การใช้ยาเสพติดและอาวุธที่เล็งไปยังมนุษย์ถูกตรวจพิจารณาเป็นปกติโดยทำเบลอตรงส่วนนั้น เช่นเดียวกับสื่อทุกแขนง การวิจารณ์พระมหากษัตริย์ไม่ได้รับอนุญาต
หลังรัฐประหารเมื่อเดือนกันยายน 2549 คณะผู้ยึดอำนาจการปกครองส่งรถถังและกองทหารไปยึดสถานีโทรทัศน์ทุกแห่ง ผู้นำคณะผู้ยึดอำนาจการปกครองสั่งให้ตรวจพิจารณารายงานข่าวและผลสำรวจความคิดเห็นที่อาจส่งผลเสียต่อกองทัพ ผู้กระจายเสียงโทรทัศน์ไทยมิได้แพร่คลิปการเดินขบวนต่อต้านรัฐประหาร ผู้ให้บริหารเคเบิลท้องถิ่นของซีเอ็นเอ็น บีบีซี ซีเอ็นบีซี เอ็นเอชเคและช่องข่าวต่างประเทศอีกจำนวนมากถูกตรวจพิจารณา โดยภาพใด ๆ ที่เกี่ยวข้องกับอดีตนายกรัฐมนตรีทักษิณถูกหยุดการถ่ายทอด
หลังรัฐประหารในปี 2557 คณะรักษาความสงบแห่งชาติสั่งให้สถานีวิทยุโทรทัศน์ทุกแห่งหยุดออกอากาศรายการปกติและให้แพร่สัญญาณรายการของกองทัพบกเท่านั้น คสช. จับกุมวันชัย ตันติวิทยาพิทักษ์ รองผู้อำนวยการองค์การกระจายเสียงและแพร่ภาพสาธารณะแห่งประเทศไทย ซึ่งดำเนินการสถานีไทยพีบีเอส หลังเขาอนุญาตให้แพร่สัญญาณรายการพิเศษเกี่ยวกับรัฐประหารทางยูทูบแทนโทรทัศน์
วิทยุ
สถานีวิทยุในประเทศไทยต้องได้รับอนุญาตจากรัฐบาล และแต่เดิมดำเนินการโดยรัฐบาลและกองทัพเป็นหลัก
ในเดือนพฤษภาคม 2536 กองทัพปิดสถานีวิทยุของกองทัพที่ให้กลุ่มข่าวเอกชนยืมเป็นเวลาสามวันหลังสถานีดังกล่าววิจารณ์แสดงข้อคิดเห็นต่อกองทัพ
การพูด
คำพิพากษาของศาลไทยไม่อาจถูกวิจารณ์ได้ หลังคำวินิจฉัยชี้ขาดซึ่งพิพาทเมื่อเดือนกรกฎาคม 2549 ซึ่งศาลอาญาจำคุกกรรมการการเลือกตั้ง 3 คน ศาลร่วมกับตำรวจระบุปัจเจกบุคคล 16 คนที่ถูกจับภาพบนภาพข่าวโทรทัศน์ขณะวิจารณ์คำพิพากษา ภายหลังศาลตัดสินทุกคนมีความผิดและตัดสินจำคุกไป 4 คน ได้รับโทษจำคุกสูงสุดเจ็ดปี
ยิ่งไปกว่านั้น ยังมีการใช้กฎหมายความผิดฐานหมิ่นประมาทบ่อยครั้งเพื่อปิดปากผู้ไม่เห็นด้วยในรัฐบาลทักษิณ ซึ่งบ่อยครั้งโดยตัวนายกรัฐมนตรีเอง ทำให้เกิดคดีความผิดฐานหมิ่นประมาทและคดีฟ้องกลับคั่งค้างในศาล
นวกะ
นวกะ แปลว่า ผู้ใหม่, ผู้บวชใหม่, พระใหม่ เรียกว่า พระนวกะ
นวกะ พระวินัยใช้หมายถึงภิกษุที่มีพรรษายังไม่ครบ 5
นวกะ เป็นพระที่นับว่ายังเป็นผู้ใหม่คือยังมีพรรษาไม่ครบ 5 จึงยังต้องอยู่ในความปกครองดูแลของพระอุปัชฌาย์ซึ่งพระวินัยเรียกว่ายังต้องถือนิสสัยอยู่
พระนวกะ มีระเบียบว่าจะต้องศึกษาเล่าเรียนพระธรรมวินัยเพื่อรักษาตนทุกรูป สำหรับพระนวกะผู้อยู่จำพรรษาแรก เจ้าอาวาสและเจ้าคณะผู้ปกครองจะจัดการเรียนการสอนให้เป็นพิเศษโดยเฉพาะ ก่อนออกพรรษาจัดให้มีการสอบด้วย เรียกว่า สอบชั้นนวกภูมิ หรือ สอบนวกภูมิ
โมรา
โมรา หรือ อาเกต (agate) (SiO2) เป็นอัญมณีที่มี หลายสี ที่นิยม คือ ฟ้าอมเทาลายขาว หรือฟ้าในเนื้อหิน ในทางอุตสาหกรรมใช้สำหรับตกแต่งทำเป็นเครื่องประดับเนื่องจากคุณสมบัติของหินที่ต้านทานกรด และมีความแข็งสูง
ความเชื่อของหินนี้เป็นเหมือนเครื่องรางของขลังตั้งแต่โบราณ ชาวอียิปต์ ถือว่า ช่วยป้องกันภยันตรายให้เจ้าของ และเป็นตัว แทน ทรัพย์สิน เพิ่ม ความมั่งคั่ง
บลูเลซอาเกต
บลูเลซอาเกต (blue lace agate) เป็นอัญมณีในกลุ่มอาเกตชนิดหนึ่ง มีสีฟ้าอมเทา มีลายขาว เชื่อว่าบลูเลซอาเกต ช่วยให้อารมณ์ให้สงบ
สวีทนุช
สวีทนุช หรือชื่อจริงว่า วรนุช กนกากร (บริราช) เกิดเมื่อวันที่ 22 กุมภาพันธ์ พ.ศ. 2485 เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อนๆ ในยุคทศวรรษที่ 1970 กว่า 10 ปี ปัจจุบันเธอเป็นนักร้องของวงธนาคารออมสิน
ประวัติ
อัลบั้มชุดแรกของเธอที่ชื่อ ต้นฉบับเสียงหวาน ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้นๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง “รักยุค Hi-Tech” ประพันธ์โดยคุณ บรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5
สำหรับคำวิจารณ์ด้านเสียงร้องและผลงานชุดแรกนี้ ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลกๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียงๆ กับ พิทยา บุญญรัตนพันธ์ "
ต่อมาสวีทนุชออกผลงานอัลบั้มชุด สนุกนึก ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน มาทำงานให้อัลบั้มนี้ บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"
ผลงานรวมศิลปิน
เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartet
หมายเหตุ : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี
ลอจิกโพรบ
ลอจิกโพรบ (logic probe) เป็นอุปกรณ์ตรวจวัดค่าทางตรรกะในวงจรดิจิทัลอย่างง่าย มีลักษณะคล้ายปากกาขนาดใหญ่ ทำหน้าที่วัดแรงดันไฟฟ้าที่จุดใดจุดหนึ่งของวงจร และแสดงผลค่าตรรกะของจุดนั้นออกมาด้วยดวงไฟสถานะ
ลอจิกโพรบโดยปกติจะมีไฟแอลอีดีสีแดง เขียว และส้ม เพื่อแสดงผลสถานะตรรกะ สูง (1) ต่ำ (0) และพัลส์ (สูงต่ำสลับกัน) เมื่อใช้งาน จะต้องนำสายกราวด์ของโพรบไปต่อกับขั้วกราวด์ของวงจรที่ต้องการวัด พร้อมนำสายไฟเลี้ยงโพรบไปต่อยังไฟเลี้ยงของวงจร จากนั้นจิ้มปลายโพรบไปยังจุดที่ต้องการทราบค่า หากจุดนั้นมีตรรกะสูงหรือต่ำ ไฟสถานะสูง/ต่ำก็จะติดสว่างขึ้น หากเป็นการสูงต่ำสลับกัน ไฟสถานะพัลส์จะติดสว่างขึ้นด้วย แต่ถ้าจุดนั้นไม่มีสถานะ (แรงดันอยู่ระหว่างสองสถานะ อิมพีแดนซ์สูง หรือลอย) ไฟสถานะจะไม่ติดสว่าง
ลอจิกโพรบที่มีจำหน่ายโดยทั่วไปจะวัดระดับแรงดันตรรกะได้ทั้งแบบทีทีแอลและซีมอสตามการกดสวิตช์เลือก บางชนิดจะมีลำโพงขนาดเล็กอยู่ภายในซึ่งจะส่งเสียงที่ต่างกันตามระดับตรรกะที่วัดได้ (และส่งเสียงสองแบบสลับกันไปมาเมื่อวัดได้สถานะพัลส์) แต่ลอจิกโพรบมีข้อจำกัดสำคัญที่สามารถวัดสัญญาณได้ทีละเส้นเท่านั้น ซึ่งจะต้องใช้ลอจิกแอนะไลเซอร์แทน หากจำเป็นต้องวัดค่ามากกว่าหนึ่งเส้นพร้อม ๆ กันเพื่อเปรียบเทียบทางเวลา
ฟีลา (บริษัท)
ฟีลา (Fila, Inc) ตราสินค้าอุปกรณ์กีฬา, รองเท้า และเสื้อผ้าแฟชั่นสัญชาติเกาหลีใต้ ปัจจุบันมีสำนักงานทั่วโลกกว่า 11 แห่ง
ฟีลา ก่อตั้งขึ้นมาเมื่อปี ค.ศ. 1909 โดยพี่น้องตระกูลฟีลาที่เมืองเบลลา, แคว้นปีเยมอนเต, ประเทศอิตาลี โดยเริ่มต้นจากการผลิตเสื้อผ้าให้แก่ผู้คนที่อาศัยตามแถบเทือกเขาแอลป์ โดยผลิตภัณฑ์หลักในช่วงแรกของบริษัทคือ ชุดชั้นใน ก่อนจะเปลี่ยนมาผลิตชุดกีฬาในช่วงทศวรรษที่ 70 เริ่มจากการได้รับการรับรองจากบิยอร์น บอร์ก นักเทนนิสชื่อดังชาวสวีเดน และได้รับความนิยมมากขึ้นเมื่อได้เข้าไปสู่แวดวงผลิตภัณฑ์กีฬาอย่างเต็มตัว
เดิมที ฟีลา เป็นตราสินค้าของบริษัทชอปโฮลดิงปาร์เตซิปาซีโอนี และขายให้กับ บริษัทกองทุนป้องกันความเสี่ยงสหรัฐเซอร์เบอรัสบริหารเงินทุน ในปี ค.ศ. 2003 หลังจากที่ทางบริษัทประสบกับภาวะกดดันด้านการเงิน เซอร์เบอรัสเป็นเจ้าของฟิลา ผ่าน บริษัทโฮลดิงกีฬาต่างประเทศซึ่งเป็นเจ้าของและดำเนินธุรกิจฟีลาทั่วทุกมุมโลกด้วยข้อยกเว้น ฟีลาเกาหลี ซึ่งเป็นบริษัทที่แยกออกมาดำเนินกิจกรรมต่างหากภายใต้ตราสินค้าเดียวกัน
ในเดือนมกราคม ค.ศ. 2007 บริษัทฟีลาอิตาลีและทั่วโลก ได้ถูกซื้อกิจการทั้งหมดจากฟีลาเกาหลี ซึ่งเป็นกลุ่มทุนของเอสบีไอ ซึ่งทำให้ฟีลากลายเป็นบริษัทสินค้ากีฬาที่ใหญ่ที่สุดในเกาหลีใต้
ในปี ค.ศ. 2009 แอนตาสปอร์ตส์ของจีนได้รับสิทธิในการใช้ตราสินค้าในประเทศจีน (ในชื่อ "ฟูลโปรสเปก") จากเบลล์อินเตอร์เนชันแนล ฟีลาเกาหลียังคงเป็นเจ้าของหุ้นร้อยละ 15 ของกิจการร่วมค้า ฟูลโปรสเปก
ในเดือนพฤษภาคม ค.ศ. 2011 ฟีลาเกาหลี ได้ควบรวมกิจการผู้ผลิตอุปกรณ์กอล์ฟ บริษัทแอกคิวช์เนต กลายเป็นเจ้าของใหม่ของผลิตภัณฑ์ไม้ชั้นนำระดับโลก เช่นเดียวกับไทลีสต์ ที่ 1.23 พันล้านเหรียญสหรัฐ
ในวัฒนธรรมร่วมสมัย
ฟีลา ปรากฏอยู่ในวัฒนธรรมร่วมสมัย เช่น ปรากฏในการ์ตูนญี่ปุ่นแบบมังงะเรื่อง The Prince of Tennis ด้วยเป็นยี่ห้อของหมวกและรองเท้าของอิชิเซน เรียวมะ ตัวละครเอกในเรื่อง
110
110 (หนึ่งร้อยสิบ) เป็น จำนวนธรรมชาติ อยู่ถัดจาก 109 (หนึ่งร้อยเก้า) และอยู่ก่อนหน้า 111 (หนึ่งร้อยสิบเอ็ด)
สาโท
สำหรับสาโทที่หมายถึง สัตว์เลี้ยงลูกด้วยนมขนาดเล็กคล้ายหนู ดูที่ สาโท
สาโท หรือ น้ำขาว คือ สุราแช่ประเภทหนึ่ง ทำจากข้าวชนิดต่างๆ ที่ผ่านการหมักด้วยลูกแป้ง หรือเชื้อราและยีสต์ เพื่อเปลี่ยนแป้งในข้าวให้เป็นแอลกอฮอล์ โดยสาโทที่ผ่านกระบวนการหมักแล้วจะมีแรงแอลกอฮอล์ไม่เกิน 15 ดีกรี
สาโทเป็นเครื่องดื่มประเภทแอลกอฮอล์ชนิดไวน์ข้าว (Rice Wine) ที่ไม่ผ่านกระบวนการกลั่น ถ้านำไปกลั่นก็จะได้เป็นเหล้าขาว นิยมผลิตกันในประเทศแถบภูมิภาคเอเชีย อาทิ จีน,เกาหลี,ญี่ปุ่น และไทย โดยจะมีชื่อเรียกต่างกันไป
ในประเทศไทยนั้นจะนิยมผลิตสาโทเพื่อเป็นเครื่องดื่มในเทศกาล งานเลี้ยงต่างๆ ซึ่งสาโทที่ผลิตจะมีรสหวาน เพราะกระบวนการหมักยังไม่สิ้นสุด และจะเก็บไว้ไม่ได้นาน แต่บางพื้นที่จะหมักจนน้ำใสและมีตะกอน ซึ่งจะได้แรงแอลกอฮอล์สูงขึ้นจนสามารถเก็บไว้ได้นานขึ้น หรือนำไปกลั่นเป็นเหล้าขาว
เด็กชายในชุดนอนลายทาง
เด็กชายในชุดนอนลายทาง (The Boy in the Striped Pyjamas) เป็นบทประพันธ์ในปี ค.ศ. 2006 ของนักเขียนชาวไอริช จอห์น บอยน์ ซึ่งบอยน์ทุ่มเทให้กับบทประพันธ์นี้มากและลงมือเขียนร่างแรกเสร็จภายใน 2 วันครึ่ง โดยเขาแทบไม่ได้หลับได้นอนจนกว่าบทประพันธ์จะสิ้นสุด ณ เดือนมีนาคม 2010 นวนิยายเรื่องนี้มียอดขายมากกว่า 5 ล้านเล่มทั่วโลก อีกทั้งในปี 2007 และ 2008 นวนิยายเรื่องนี้กลายเป็นนวนิยายที่ขายดีที่สุดของปีในสเปนและติดอันดับ 1 หนังสือขายดีของนิวยอร์กไทมส์ เช่นเดียวกับในไอร์แลนด์ที่ติดอันดับ 1 ในชาร์ตหนังสือไอร์แลนด์นานถึง 57 สัปดาห์ บทประพันธ์เรื่องนี้ยังได้รับการดัดแปลงเป็นภาพยนตร์ในชื่อเดียวกันในปี 2008
เนื้อเรื่อง
บรูโน เด็กชายวัย 8 ขวบกับครอบครัวต้องย้ายจากบ้านหลังใหญ่โตในกรุงเบอร์ลิน มาอยู่บ้านหลังเล็ก ๆ นอกเมืองที่ถูกเรียกว่า "เอาท์วิธ" (Out-With, เสียงใกล้เคียงกับเอาชวิทซ์) ที่มีแต่ความเงียบเหงา เขาไม่เข้าใจเลยว่าทำไมอยู่ดี ๆ ต้องย้ายมาที่นี่ แม่ให้เหตุผลแต่เพียงว่าต้องย้ายตามงานของพ่อซึ่งเป็นนายทหารใหญ่ของกองทัพ ที่บ้านหลังใหม่นี้บรูโนไม่มีเพื่อนเลยเพราะละแวกนั้นไม่มีครอบครัวใดอาศัยอยู่ มีก็แต่ทหารที่เดินเข้าออกในบ้านบ่อยๆ แต่เมื่อบรูโนมองออกไปนอกหน้าต่างห้องนอน ก็สังเกตเห็นคนกลุ่มหนึ่งซึ่งเป็นผู้ชายทั้งหมดตั้งแต่เด็กจนแก่อาศัยอยู่นอกรั้วบ้านไกลออกไป คนเหล่านั้นสวมชุดนอนลายทางเหมือนกันหมด และต้องอาศัยอยู่แต่ภายในรั้ว
วันหนึ่งบรูโนตัดสินใจเดินไปสังเกตการณ์แถว ๆ รั้ว และพบกับ ชมูเอล ซึ่งนั่งอยู่ในรั้วอีกด้าน ทั้งคู่แตกต่างกันมาก บรูโนเป็นเด็กที่มีร่างกายสมบูรณ์ ช่างพูด ร่าเริง ขณะที่ชมูเอลเป็นเด็กเงียบขรึม หน้าตาเศร้าสร้อยและผ่ายผอม จากวันนั้นเป็นต้นมา บรูโนมักจะแอบไปพูดคุยกับชมูเอลพร้อมกับเอาอาหารและขนมไปให้ มิตรภาพริมรั้วของเด็กทั้งสองเริ่มงอกงามขึ้นเรื่อย ๆ ในสถานที่เหนือความคาดหมาย
เคน โดเฮอร์ตี
เคน โดเฮอร์ตี (Ken Doherty) เกิดเมื่อวันที่ 17 กันยายน ค.ศ. 1969 เป็นนักสนุกเกอร์อาชีพชาวไอร์แลนด์ เขาคว้าแชมป์สนุกเกอร์มือสมัครเล่นในปี 1989 และได้แชมป์เวิลด์สนุกเกอร์แชมเปียนชิป ในปี 1997 นอกจากนี้เขายังได้คว้าแชมป์ตอนอายุต่ำกว่า 21 ปี ในปี 1989 โดเฮอร์ตีเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ในการเล่นอาชีพของเขา
1969
สุลตานะห์ ฮัจญะห์ ฮามีนะห์ ฮามีดุน
สมเด็จพระราชินีตวนกู สุลตานะห์ ฮัจญะห์ ฮามีนะห์ ฮามีดุน (Sultanah Haminah Hamidun; ประสูติ: 15 กรกฎาคม พ.ศ. 2496) เป็นรายาประไหมสุหรีอากงแห่งมาเลเซีย และสุลตานะห์แห่งรัฐเกอดะฮ์องค์ที่ 14
ประสูติ
ฮัจญะห์ ฮามีนะห์ ฮามีดุน ประสูติเมื่อวันที่ 15 กรกฎาคม พ.ศ. 2496 ที่เมืองบากันเซอไร รัฐเปรัก เป็นธิดาคนที่สี่ในบรรดาบุตรทั้งเจ็ดของฮัจญี ฮามีดุน ตายิบ กับอิสมา โมฮามัด สำเร็จการศึกษาจากโรงเรียนเอสเค มาตัง จลูตง และโรงเรียนเอสเอม อิงเงริส บากัน ซไร
อภิเษกสมรส
ฮัจญะห์ ฮามีนะห์ ฮามีดุน อภิเษกสมรสกับสมเด็จพระราชาธิบดีสุลต่านตวนกู อับดุล ฮาลิม มูอัซซอม ชาห์ สุลต่านแห่งรัฐเกอดะฮ์ มีพระราชโอรสธิดาด้วยกัน 3 พระองค์
เครื่องราชอิสริยาภรณ์ต่างประเทศ
( ไทย)
รักจัง ๆ หัวใจข้ามขั้ว
รักจัง ๆ หัวใจข้ามขั้ว หรือ มนต์รักครั้งที่ 3 ในตอนที่ออกอากาศทางช่อง โมโนแม็กซ์ เป็นละครโทรทัศน์ของเกาหลีใต้ปี พ.ศ. 2561 ที่กำกับโดย พโย มิน-ซู และนำแสดงโดย ซอ คัง-จุน และ อีซอม สำรวจด้านที่แท้จริงของความสัมพันธ์ระหว่างคู่รัก ออกอากาศในวันศุกร์และวันเสาร์ทางช่อง เจทีบีซี เวลา 23:00 น. (เวลาเกาหลี) ตั้งแต่วันที่ 28 กันยายน ถึง 17 พฤศจิกายน ปี พ.ศ. 2561
เรื่องย่อ
โรแมนติกคอมมาดี้ที่ติดตามเรื่องราวความโรแมนติกที่สมจริงของคนสองคนที่มีบุคลิกตรงข้ามกันโดยสิ้นเชิง ที่พบกันโดยไม่คาดคิดในกลุ่มนัดบอด
อน จุน-ย็อง (ซอ คัง-จุน) เป็นนักศึกษามหาวิทยาลัยอายุ 20 ปี เขาเป็นเด็กเนิร์ด เรียนดี ใส่แว่น กางเกงยีนส์ ถุงเท้าสีขาว และรองเท้าผ้าใบสีขาว เขาไม่สนใจเกี่ยวกับแฟชั่น เขาวางแผนเกินความจำเป็นและอ่อนไหวมาก จากนั้นจุนยองก็เข้าร่วมนัดบอดครั้งแรกของเขา ที่นั่น เขาได้พบกับย็องแจ และพวกเขาก็เริ่มเดทกัน
อี ย็อง-แจ (อีซอม) ซึ่งอายุ 20 ปีเช่นกัน มีอารมณ์ เป็นธรรมชาติ เธอไม่มีพ่อแม่ แต่เธอสนิทกับพี่ชายของเธอมาก พวกเขาอยู่ด้วยกันและพึ่งพาอาศัยกัน ความฝันของเธอคือการเป็นเศรษฐี และเธอตัดสินใจทำงานเป็นผู้ช่วยช่างทำผมแทนที่จะไปมหาวิทยาลัย จากนั้นเพื่อนก็ลากเธอไปนัดบอดกับนักศึกษามหาวิทยาลัย ที่นั่น เธอได้พบกับ จุน-ย็อง ซึ่งมีบุคลิกที่แตกต่างจากเธอโดยสิ้นเชิง
พายุไต้ฝุ่นทุเรียน
พายุไต้ฝุ่นทุเรียน หรือที่ในประเทศฟิลิปปินส์เรียกว่า พายุไต้ฝุ่นเรมิง (Reming) เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2549 และเป็นภัยพิบัติพายุหมุนเขตร้อนที่ก่อให้เกิดความเสียหายอย่างมากในประเทศฟิลิปปินส์ เป็นเหตุให้มีประชาชนหลายหมู่บ้านเสียชีวิตเป็นจำนวนมากจากโคลนถล่มที่ภูเขาไฟมายอน พายุไต้ฝุ่นทุเรียนสร้างความเสียหายให้กับบ้านเรือน 200,000 หลัง บ้านเรือนถูกทำลายไป 34,000 หลัง โรงเรียนถูกทำลายไป 850 แห่ง และเรือจม 800 ลำ มีความสูญเสียในการดำรงชีวิตอย่างมาก ซึ่งเห็นได้ชัดเจนที่สุดในจังหวัดบิ่ญถ่วน หวุงเต่า จังหวัดเบ๊นแจ และจังหวัดหวิญล็อง รวมถึงนครโฮจิมินห์ คร่าชีวิตผู้คนไป 1,399 ราย ในประเทศฟิลิปปินส์ พายุไต้ฝุ่นทุเรียนเป็นพายุดีเปรสชันเขตร้อนลูกที่ 24, พายุโซนร้อนลูกที่ 23 และพายุไต้ฝุ่นลูกที่ 14 ในฤดูพายุไต้ฝุ่นแปซิฟิก พ.ศ. 2549 ก่อตัวขึ้นจากหย่อมความกดอากาศต่ำเมื่อวันที่ 24 พฤศจิกายน พ.ศ. 2549 ใกล้ชุก พายุตั้งอยู่ทางตอนใต้ของสันเขาพายุติดตามทิศตะวันตกเฉียงเหนือผ่านบริเวณที่มีลมเฉือนต่ำ และเสริมกำลังความรุนแรงของลมเกิดขึ้นในช่วงสองวันต่อมาขณะที่พายุเข้าใกล้ประเทศฟิลิปปินส์ หลังจากเข้าสู่สถานะพายุไต้ฝุ่นเมื่อวันที่ 29 พฤศจิกายน พายุไต้ฝุ่นทุเรียนได้รับความรุนแรงอย่างรวดเร็ว ปิดท้ายด้วยความเร็วลมสูงสุด 10 นาทีที่ความเร็วลมสูงสุด 215 กิโลเมตรต่อชั่วโมง (130 ไมล์ต่อชั่วโมง) และความกดอากาศที่ 900 เฮกโตปาสกาล (มิลลิบาร์ 26.58 นิ้วของปรอท) วันต่อมาพายุไต้ฝุ่นทุเรียนกลายเป็นพายุโซนร้อนที่พัดไปทางตะวันตกเฉียงใต้ พัดถล่มประเทศเวียดนามตอนใต้ เมื่อวันที่ 5 ธันวาคม โดยเป็นพายุโซนร้อนก่อนที่จะลดระดับลงเป็นพายุดีเปรสชันเขตร้อน พายุได้เคลื่อนตัวหันไปทางทิศตะวันตกอีกครั้ง และข้ามคาบสมุทรมลายูไปในที่สุด นอกจากนี้ ยังเป็นพายุหมุนเขตร้อนที่รุนแรงที่สุดในโลกในปี พ.ศ. 2549 อีกด้วย
ปลายเดือนตุลาคมพายุไต้ฝุ่นซีมารอนกลายเป็นพายุที่รุนแรงที่สุดลูกหนึ่งที่เคลื่อนตัวเข้าเกาะลูซอน อย่างไรก็ตาม ส่งผลกระทบต่อพื้นที่ที่มีประชากรเบาบาง และมีผู้บาดเจ็บ หรือเสียชีวิตค่อนข้างน้อย น้อยกว่าสามสัปดาห์ต่อมา พายุไต้ฝุ่นเชบีดำเนินไปตามเส้นทางที่คล้ายคลึงกันกับพายุไต้ฝุ่นซีมารอน แม้ว่าจะมีขนาดที่เล็กทำให้เกิดความเสียหายได้ค่อนข้างจำกัด พายุไต้ฝุ่นทุเรียนจะกลายเป็นพายุลูกที่ 4 ของพายุที่ส่งผลกระทบถึงประเทศฟิลิปปินส์ ในเดือนธันวาคมพายุไต้ฝุ่นอูตอร์ ซึ่งเป็นพายุที่อ่อนแอที่สุดในห้า และเดินตามทางตอนใต้มากกว่า
ประเทศฟิลิปปินส์
เขตบีโคลซึ่งเข้าพัดโดยพายุไต้ฝุ่นทุเรียนครั้งแรกนั้น ตั้งอยู่ทางตะวันออกเฉียงใต้ของเกาะลูซอน ของประเทศฟิลิปปินส์ และได้รับผลกระทบจากพายุหมุนเขตร้อนเฉลี่ย 8.4 ลูกต่อปี ก่อนพายุไต้ฝุ่นทุเรียนจะสร้างความเสียหายให้กับแผ่นดินในประเทศฟิลิปปินส์ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ออกคำเตือนพายุหมุนเขตร้อนต่าง ๆ รวมถึงสัญญาณเตือนภัยพายุสาธารณะสำหรับจังหวัดคาตันดัวเนส จังหวัดอัลไบ จังหวัดคามารีเนสซูร์ และจังหวัดอีโลโคสนอร์เต นี่เป็นสัญญาณเตือนภัยสูงสุด ซึ่งคาดว่าจะมีความเร็วลมมากกว่า 100 กิโลเมตรต่อชั่วโมง (60 ไมล์ต่อชั่วโมง) ปากาซาปิดเรดาร์ตรวจอากาศในบีรักเพื่อป้องกันความเสียหาย สภาประสานงานด้านภัยพิบัติแห่งชาติฟิลิปปินส์ออกแถลงการณ์และคำแนะนำเกี่ยวกับสภาพอากาศที่เลวร้าย และโดยรวม 25 จังหวัด ในหมู่เกาะได้รับการแจ้งเตือนพายุหมุนเขตร้อน ผู้ที่อยู่อาศัยในพื้นที่เตือนภัยได้รับคำแนะนำว่าอาจมีคลื่นพายุน้ำท่วมฉับพลันและดินถล่ม
พายุไต้ฝุ่นทุเรียนที่คุกคามอย่างรุนแรงทำให้ผู้คนกว่า 1.3 ล้านคน ต้องอพยพออกจากบ้าน ซึ่งหลายคนอยู่ในที่พักพิง 909 คน เจ้าหน้าที่แนะนำผู้ที่อยู่อาศัยในพื้นที่ต่ำให้แสวงหาพื้นที่ที่สูงขึ้น ชั้นเรียนของโรงเรียนในซอร์โซโกนซิตี และทางเหนือและตะวันออกของจังหวัดซามาร์ถูกระงับ และอาคารหลายหลังถูกเปิดขึ้นเพื่อเป็นที่หลบภัยของพายุไต้ฝุ่นทุเรียน ในเมืองนากาประชาชนประมาณ 1,500 คน ออกจากที่พักพิงฉุกเฉิน มีการอพยพ 1,000 คน ออกจากที่อื่นในภูมิภาค รวมทั้ง 120 คน ในเมืองหลวงของมะนิลาและอีกกว่า 800 คน ในเลกัซปี ภัยคุกคามจากพายุไต้ฝุ่นทุเรียนทำให้บริการเรือข้ามฟาก รถบัส สายการบินถูกยกเลิก และผู้คนหลายพันคนติดค้างอยู่หลายวัน การขนส่งทั้งหมดถูกระงับในเขตมีมาโรปา หน่วยยามฝั่งของประเทศฟิลิปปินส์สั่งกักบริเวณเรือทุกลำในน่านน้ำเปิด ผู้โดยสารเรือข้ามฟากประมาณ 4,000 คน อยู่ในจังหวัดเกซอน
ประเทศเวียดนาม
เมื่อวันที่ 30 พฤศจิกายน ขณะที่พายุไต้ฝุ่นทุเรียนพัดถล่มประเทศฟิลิปปินส์ คณะกรรมการกลางเพื่อควบคุมอุทกภัยจากพายุ คณะกรรมการค้นหา และกู้ภัยแห่งชาติ ได้ส่งโทรเลขเพื่อให้คำแนะนำเกี่ยวกับพายุไต้ฝุ่นดังกล่าวให้ทีมค้นหา และกู้ภัยประจำการตามชายฝั่งทั้งหมดของประเทศเวียดนาม จังหวัดกว๋างนิญ ก่าเมา และทุกจังหวัดตามแนวทะเลจีนใต้ได้รับคำแนะนำให้ช่วยเหลือเรือประมาณ 14,585 ลำ ในเส้นทางของพายุไต้ฝุ่นทุเรียน เรือทั้งหมดถูกห้ามไม่ให้ออกจากท่าเรือในเวลาต่อมา ประเทศเวียดนามได้อพยพผู้คนหลายหมื่นคนในทั้งสองภูมิภาคในจังหวัดบิ่ญดิ่ญ และตอนกลาง ผู้คนมากกว่า 6,400 คน ได้รับการอพยพไปยังพื้นที่ปลอดภัย โรงเรียนบางแห่งถูกปิด และยังได้ร้องขอไปยังประเทศเพื่อนบ้านเพื่ออนุญาตให้ชาวประมงเวียดนามลี้ภัยในท่าเรือของตน
ได้ประกาศเตือนลมแรงถึงประชาชนระหว่างจังหวัดฟู้เอียน และจังหวัดบ่าเสียะ-หวุงเต่า ภายในวันที่ 2 ธันวาคม พื้นที่เหล่านี้ เช่นเดียวกับจังหวัดภายในประเทศ ได้แก่ จังหวัดดั๊กลัก จังหวัดเลิมด่ง และจังหวัดบิ่ญเฟื้อก ได้เปลี่ยนเส้นทางทั้งหมดให้มุ่งเน้นไปที่พายุไต้ฝุ่นทุเรียน และศักยภาพของน้ำท่วมฉับพลันที่คุกคามชีวิต คำสั่งอพยพสำหรับจังหวัดทางตอนใต้ออกในวันที่ 3 ธันวาคม โดยรองนายกรัฐมนตรี เหงียน ซิน หุ่ง กล่าวว่า “การอพยพจะต้องแล้วเสร็จภายในวันที่ 4 ธันวาคม” บ้านจำนวนมากไม่ใส่ใจคำเตือนเนื่องจากสภาพอากาศก่อนหน้าพายุสงบ ในจังหวัดนิญถ่วนประมาณ 6,800 คน ปฏิบัติตามคำสั่งอพยพ อย่างไรก็ตาม เจ้าหน้าที่ได้ขอความช่วยเหลือจากกองทัพเวียดนามในการย้ายถิ่นฐานประมาณ 90,000 คน ภายหลังการเปลี่ยนแปลงทางตอนใต้อย่างไม่คาดคิดในเส้นทางของพายุไปยังดินดอนสามเหลี่ยมปากแม่น้ำโขง ภายหลังได้กระตุ้นให้ผู้อยู่อาศัย และเจ้าหน้าที่เตรียมพร้อมสำหรับพายุ เช่นนั้น “ทุกจังหวัดควรเตรียมพร้อมเพื่อที่เราจะไม่เหมือนพายุไต้ฝุ่นลินดาอีก”
ประเทศฟิลิปปินส์
พายุไต้ฝุ่นทุเรียนส่งผลกระทบต่อประชาชนประมาณ 3.5 ล้านคน ในประเทศฟิลิปปินส์ ในจำนวน 120,000 คน ถูกทิ้งให้ไร้ที่อยู่อาศัย บ้านเรือนพังเสียหาย 588,037 หลัง และบ้านเรือนที่สร้างจากไม้เสียหายไป 228,436 หลัง ทั่วประเทศ โรงเรียนพังเสียหาย 5,685 แห่ง ประเมินความเสียหาย 63.5 ล้านดอลลาร์สหรัฐ เขตบีโคลคิดเป็น 79 เปอร์เซ็นต์ ของโรงเรียนที่เสียหาย ส่งผลกระทบต่อเด็กประมาณ 357,400 คน ความเสียหายประมาณ 5.45 พันล้านเปโซฟิลิปปินส์ (110 ล้านดอลลาร์สหรัฐ) วันที่ 27 ธันวาคม ยอดผู้เสียชีวิตอยู่ที่ 734 ราย และสูญหาย 762 ราย ฐานข้อมูลภัยพิบัติระหว่างประเทศระบุว่ามีผู้เสียชีวิต 1,399 ราย ในประเทศฟิลิปปินส์ที่เกี่ยวข้องกับพายุไต้ฝุ่นทุเรียน ทำให้เป็นภัยพิบัติทางธรรมชาติที่ร้ายแรงที่สุดเป็นอันดับที่ 2 ในปี พ.ศ. 2549 หลังจากแผ่นดินไหวในยกยาการ์ตา ประเทศอินโดนีเซีย
ขณะพายุขึ้นฝั่งประเทศฟิลิปปินส์ ทำให้เกิดลมแรง ฝนตกหนัก พายุไต้ฝุ่นทุเรียนลดปริมาณน้ำฝน 466 มิลลิเมตร (18.3 นิ้ว) และมีรายงานว่าเกิดน้ำท่วมที่เลกัซปี จังหวัดอัลไบ ใน 24 ชั่วโมง ทำให้เกิดโคลนถล่มที่ภูเขาไฟมายอน รวมปริมาณน้ำฝนทั้งหมด 135 มิลลิเมตร (5.3 นิ้ว) ในเขตบีโคล รวม 24 ชั่วโมง สูงที่สุดในรอบ 40 ปี ฝนตกหนักทำให้แม่น้ำ และคลองชลประทานล้นตลิ่ง ลำธารเล็ก ๆ จำนวนมากถูกน้ำท่วมในเขตบีโคล ลมกระโชกแรงสูงประมาณ 285 กิโลเมตรต่อชั่วโมง (180 ไมล์ต่อชั่วโมง) ขณะที่พายุไต้ฝุ่นทุเรียนเคลื่อนตัวผ่านประเทศฟิลิปปินส์ ทำให้เกิดไฟฟ้าดับในจังหวัดอัลไบ จังหวัดซอร์โซโกน จังหวัดคามารีเนสซูร์ และจังหวัดคามารีเนสนอร์เต ส่งผลกระทบต่อผู้อยู่อาศัยหลายหมื่นคน การสื่อสารที่หยุดชะงักได้ป้องกันรายละเอียดเกี่ยวกับความเสียหายในพื้นที่ที่ได้รับผลกระทบรุนแรงที่สุด ผลกระทบจากพายุที่เลวร้ายที่สุดอยู่ในจังหวัดอัลไบ จังหวัดคามารีเนสซูร์ จังหวัดคาตันดัวเนส มินโดโร และจังหวัดเกซอน
พายุไต้ฝุ่นทุเรียนทำลายบ้านเรือนไปครึ่งหนึ่งในบีรัก จังหวัดคาตันดัวเนส ลมพายุไต้ฝุ่นพัดบ้านเรือน และต้นไม้ที่ถูกถอนรากถอนโคน ต้นไม้ทุกต้นในบาคาไกย์โค่นล้ม ส่งผลกระทบต่อการดำรงชีวิตของชาวบ้านครึ่งหนึ่งทั่วประเทศ นาข้าวประมาณ 30,000 เฮกตาร์ (74,000 เอเคอร์) ถูกทำลาย คิดเป็น 65,481 ตัน ของข้าวโพด และข้าว 19,420 ตัน ได้รับความเสียหายเช่นกัน อย่างไรก็ตาม พืชผลได้รับการเก็บเกี่ยวแล้ว ดังนั้นผลกระทบทางการเกษตรของพายุจึงมีน้อย พายุยังทำลายเรือประมง 1,200 ลำ ซึ่งส่งผลกระทบอย่างรุนแรงต่ออุตสาหกรรมประมงในท้องถิ่น และมีปศุสัตว์จำนวนมากได้ตายลง ศูนย์บรรเทาภัยพิบัติแห่งชาติประเทศฟิลิปปินส์ ได้สรุปความเสียหายออกมาว่า มีผู้เสียชีวิต 1,086 ราย ไร้ที่อยู่อาศัยอีก 1.14 ล้านคน ความเสียหายด้านทรัพย์สินคิดเป็นมูลค่า 274 ล้านเปโซฟิลิปปินส์ (5.2 ล้านดอลลาร์สหรัฐ) หรือประมาณ 197.28 ล้านบาท
ภูเขาไฟมายอน
พายุไต้ฝุ่นทุเรียนเคลื่อนผ่านใกล้ภูเขาไฟมายอนขณะกระทบเขตบีโคลในพื้นที่ภูเขา กระบวนการยกตัวเนื่องจากลักษณะภูมิประเทศทำให้เกิดปริมาณน้ำฝนที่หนักกว่าบริเวณใกล้ชายฝั่ง โดยอาจสูงถึง 600 มิลลิเมตร (24 นิ้ว) วันที่ 30 พฤศจิกายน ฝนตกหนักมาก และเป็นเวลานานทำให้ดินอิ่มตัว โคลนภูเขาไฟเป็นประเภทของดินถล่มที่เกิดจากขี้เถ้าภูเขาไฟทำให้ก่อตัวขึ้นอย่างรวดเร็วตามแนวขอบด้านใต้ และตะวันออกของภูเขาไฟมายอน ซึ่งทำให้เกิดชั้นขี้เถ้าในเดือนสิงหาคม พ.ศ. 2549 โคลนภูเขาไฟได้ทำลายเขื่อน และเขื่อนที่มีจุดประสงค์เพื่อกักเก็บเศษซากจากกระแสน้ำ ซึ่งไม่ได้ออกแบบมาเพื่อป้องกันดินถล่มครั้งใหญ่ มีการออกคำเตือนสำหรับโคลนภูเขาไฟที่อาจเกิดขึ้น แต่มีการพัฒนาอย่างรวดเร็วของการไหลของเศษซาก และเกิดไฟฟ้าดับทำให้ประชาชนไม่ได้รับคำเตือนที่เพียงพอ โคลนภูเขาไฟถูกกักโดยทุ่งหญ้า แม้ว่าธรรมชาติที่ไม่เสถียรของดินภูเขาไฟจะทำให้พื้นที่ถล่ม ภายใน 21 นาที โคลนภูเขาไฟไหลลงมาจากภูเขาไฟมายอนครอบคลุม และทำลายชุมชน 6 แห่ง อย่างรวดเร็ว หลังจากโคลนภูเขาไฟ และขี้เถ้าไหลลงสู่มหาสมุทรทางเหนือของภูเขาไฟมายอน พื้นที่รอบภูเขาไฟถูกน้ำท่วม 1.5 เมตร และยังมีรายงานว่าน้ำท่วมอย่างกว้างขวางในเลกัซปี
ทางเหนือของเลกัซปี มีขี้เถ้าไหลปกคลุม หรือเสียหายบางส่วนของทางหลวงสายแพน-ฟิลิปปินส์ ในบารังไกย์ หรือเมืองเล็ก ๆ ของไมปอน กีโนบาตัน ลำธารที่อยู่ใกล้เคียงรวมกันเป็นหุบเขาที่เต็มไปด้วยน้ำโคลน ดินถล่มมาถึงอย่างรวดเร็ว ทำให้บ้านเรือนถูกดินถล่มพัดพาไป และหลายรายเสียชีวิตขณะพยายามข้ามไปยังที่สูง สภาพที่คล้ายคลึงกันส่งผลกระทบต่อดารากาที่อยู่ใกล้เคียงซึ่งมีผู้เสียชีวิต 149 ราย รอบ ๆ เมืองนั้น ดินถล่มได้ลึกถึง 2 เมตร และกว้าง 307 เมตร ซึ่งเพียงพอที่จะครอบคลุมอาคาร 3 ชั้น ในขณะที่น้ำท่วมได้ขยายแม่น้ำยาวาที่อยู่ใกล้เคียง 600 เปอร์เซ็นต์ ส่งผลให้มีผู้เสียชีวิตกว่า 1,000 ราย และ 13,000 ครอบครัว ต้องออกจากบ้านเนื่องจากเหตุดินถล่ม ถนน และสะพานหลายแห่งถูกทำลายรอบภูเขาไฟ ซึ่งทำให้การขนส่งหยุดชะงัก ส่งผลกระทบต่องานบรรเทาทุกข์ และมีรายงานว่าพายุไต้ฝุ่นทุเรียนอาจจะคร่าชีวิตผู้คนไปแล้วกว่า 300 ราย ส่งผลกระทบต่อผู้คนราว 22,000 คน ทั่วภาคเหนือ และภาคกลางของประเทศฟิลิปปินส์ ทำให้มีผู้ไร้ที่อยู่อาศัย 11,000 คน เฉพาะในจังหวัดอัลไบเพียงแห่งเดียว มีผู้เสียชีวิต 604 ราย และมีผู้ได้รับบาดเจ็บ 1,465 ราย ความเสียหายในจังหวัดรวม 71 ล้านดอลลาร์สหรัฐ พายุไต้ฝุ่นทุเรียนยังสร้างความเสียหายโรงเรียน 702 หรือ 704 แห่ง ในจังหวัดอัลไบ